**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/441-14/2021.

**85/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**A Kornisné Liptay Elza Szociális és Gyermekjóléti Központ által biztosított szociális ellátások térítési díjai alapját képező szolgáltatási önköltségről**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

1. A szociális igazgatásról és a szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló **28/2019. (IX. 20.)** önkormányzati rendeletben meghatározott térítési díjak mértékét változatlanul fenntartom.
2. Elfogadom a Kornisné Liptay Elza Szociális és Gyermekjóléti Központ intézményvezetője által megállapított, a szociális ellátások térítési díjai alapját képező **szolgáltatási önköltséget az idős és fogyatékos otthonra, 2021. évre vonatkozóan** az alábbiakban:

**Idős ellátás: 8517 Ft/fő/nap**

**Demens ellátás: 6980 Ft/fő/nap**

**Fogyatékos ellátás: 9323 Ft/fő/nap**

1. Elfogadom a Kornisné Liptay Elza Szociális és Gyermekjóléti Központ intézményvezetője által megállapított, a szociális ellátások térítési díjai alapját képező **szolgáltatási önköltséget a házi segítségnyújtásra vonatkozóan** **2354 Ft/gondozási órában.**
2. Elfogadom a Kornisné Liptay Elza Szociális és Gyermekjóléti Központ intézményvezetője által megállapított, a szociális ellátások térítési díjai alapját képező **szolgáltatási önköltséget az idősek nappali ellátásra vonatkozóan** **2366 Ft/ellátási napban.**
3. Elfogadom a Kornisné Liptay Elza Szociális és Gyermekjóléti Központ intézményvezetője által megállapított, a szociális ellátások térítési díjai alapját képező **szolgáltatási önköltséget a jelzőrendszeres házi segítségnyújtás ellátásra vonatkozóan** **3289 Ft/készülék/hó összegben.**
4. Elfogadom a Kornisné Liptay Elza Szociális és Gyermekjóléti Központ intézményvezetője által megállapított, a szociális ellátások térítési díjai alapját képező **szolgáltatási önköltséget a támogató szolgáltatásra vonatkozóan** **594 Ft/szállítási km összegben, és 3462 Ft/gondozási óra összegekben.**
5. Elfogadom a Kornisné Liptay Elza Szociális és Gyermekjóléti Központ intézményvezetője által megállapított, a szociális ellátások térítési díjai alapját képező **szolgáltatási önköltséget a szociális étkeztetésre vonatkozóan** **540 Ft/adag összegben.**
6. A szolgáltatási önköltségek bruttó összegekben kerülnek meghatározásra.

Döntésemről tájékoztatom a Kornisné Liptay Elza Szociális és Gyermekjóléti Központ intézményvezetőjét és a Városi Kincstár vezetőjét.

**INDOKOLÁS**

**Jelen döntés indoka, hogy a Kornisné Liptay Elza Szociális és Gyermekjóléti Központ által biztosított szociális ellátások után fizetendő térítési díjak alapját a tárgyévi, adott esetben a 2021. évi szolgáltatási önköltség adja. Ez alapján lehet intézményi térítési díjat megállapítani.**

A szociális igazgatásról és szociális ellátásokról szóló 1993. évi III. tv. (Szoc. tv.) az alábbiakról rendelkezik:

***„115. §*** *(1)Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg.* ***Az intézményi térítési díj összege nem haladhatja meg a szolgáltatási önköltséget.*** *Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében szolgáltatásonként, szakápolási központ esetében a szakápolási ellátásra külön kell meghatározni, ilyen esetben* ***az önköltség számítása során a közös költségelemeket a szolgáltatásonkénti közvetlen költségek arányában kell megosztani.”***

A Kornisné Liptay Elza Szociális és Gyermekjóléti Központ intézményvezetője a Városi Kincstár gazdasági vezetőjével együtt elkészítette az önköltség számítási táblázatokat, melyet megküldött részemre.

**A térítési díjak változtatása kapcsán javaslat nem érkezett ezzel összefüggésben.**

**1. Idősek és fogyatékosok otthona esetében** az önköltség a következőképpen alakul:

|  |  |  |  |  |
| --- | --- | --- | --- | --- |
| **Megnevezés** | | **Engedélyezett férőhely (fő)** | **Gondozási napok száma (nap)** | **Költségvetésben tervezett átlagos ellátotti létszám (fő)** |
| Időskorúak tartós bentlakásos ellátása | | 111 | 40 626 | 111,00 |
| Demens betegek tartós bentlakásos ellátása |  | 24 | 8 784 | 24,00 |
| Fogyatékossággal élők tartós bentlakásos ellátása | | 69 | 25 254 | 69,00 |
| **Összesen:** | | **204** | **74 664** | **204,00** |
| **SZOLGÁLTATÁSI ÖNKÖLTSÉG MEGÁLLAPÍTÁSA** | | | | |
| **Megnevezés** |  | **102023 Idős ellátás** | **102024 Demens ellátás** | **101211 Fogyatékos ellátás** |
| 1./51. Anyagköltség |  | 30 184 966 | 8 406 938 | 34 026 804 |
| 2./52. Igénybe vett szolgáltatások költségei |  | 35 554 103 | 8 722 577 | 20 787 427 |
| 3./53. Bérköltség |  | 203 618 961 | 29 862 438 | 131 169 945 |
| 4./54. Személyi jellegű egyéb kifizetések |  | 11 659 487 | 1 584 642 | 7 072 223 |
| 5./55. Bérjárulékok |  | 38 584 267 | 6 974 348 | 23 502 301 |
| 6./56. Értékcsökkenési leírás |  | 1 394 300 | 45 547 | 712 525 |
| **7. Tevékenység kiadásai mindösszesen (1+2+….6)** |  | **320 996 084** | **55 596 490** | **217 271 225** |
| 8. Élelmezéssel kapcsolatos kiadások felosztott költsége\* | |  |  |  |
| 9. Karbantartással kapcsolatos kiadások felosztott költsége\* | |  |  |  |
| **10. Kalkulált közvetlen önköltség (7+8+9)** |  | **320 996 084** | **55 596 490** | **217 271 225** |
| 11. Egyéb ráfordítások |  | 13 779 335 | 3 345 863 | 11 159 279 |
| 12. Gazdasági szervezet (Városi Kincstár) felosztott költségei | | 11 247 795 | 2 365 769 | 7 083 077 |
| **13. Teljes önköltség (10+11+12)** |  | **346 023 214** | **61 308 122** | **235 513 581** |
| *\*Az adatok az 1-6. sorokban szerepelnek*  **FELADAT FINANSZÍROZÁSA** | | | | |
| **Megnevezés** | **Szolgáltatási önköltség** | **Feladat finanszírozása** | | |
| **Állami támogatás** | **Ellátási díj bevétel\*** | **Önkormányzati saját erő** |
| **Idős ellátás összesen** | **346 023 214** | 223 629 686 | 94 445 294 | **27 948 234** |
| **- éves összege Ft/fő/év** | **3 117 326** | 2 014 682 | 850 859 | **251 786** |
| **- havi összege Ft/fő/hó** | **259 777** | 167 890 | 70 905 | **20 982** |
| **- napi összege Ft/fő/nap** | **8 517** | 5 505 | 2 325 | **688** |
|  |  |  |  |  |
| **Demens ellátás összesen** | **61 308 122** | 38 263 525 | 20 420 604 | **2 623 993** |
| **- éves összege Ft/fő/év** | **2 554 505** | 1 594 314 | 850 859 | **109 333** |
| **- havi összege Ft/fő/hó** | **212 875** | 132 859 | 70 905 | **9 111** |
| **- napi összege Ft/fő/nap** | **6 980** | 4 356 | 2 325 | **299** |
|  |  |  |  |  |
|  |  |  |  |  |
| **Fogyatékos ellátás** | **235 513 581** | 134 687 126 | 58 709 237 | **42 117 218** |
| **- éves összege Ft/fő/év** | **3 413 240** | 1 951 987 | 850 859 | **610 394** |
| **- havi összege Ft/fő/hó** | **284 437** | 162 666 | 70 905 | **50 866** |
| **- napi összege Ft/fő/nap** | **9 326** | 5 333 | 2 325 | **1 668** |
| *\*az ellátási díj bevétel a megállapított napi térítési díj 85 %-ával lett kalkulálva, figyelembe véve, hogy a személyi térítési díj*  *eltérhet a megállapított intézményi térítési díj összegétől*  **Intézményi térítési díj összege 2021. január 1-től:** | | | | |
| **Megnevezés** | | | **Ellátási díj Ft/nap** | |
| Időskorúak tartós bentlakásos ellátása | | | 2 735 | |
| Demens betegek tartós bentlakásos ellátása |  |  |  | 2 735 |
| Fogyatékossággal élők tartós bentlakásos ellátása | | | 2 735 | |

**2. Házi segítségnyújtás esetében** az önköltség a következőképen alakul:

2020. évben a házi segítségnyújtás Tiszavasváriban egész évben működött. A 2020. évi működés alatt az éves, feladatra elszámolt és a gazdasági szervezet által felosztott kiadás a következőképpen alakult:

|  |  |  |  |
| --- | --- | --- | --- |
| Megnevezés | Intézmény által elszámolt költségek | Városi Kincstár által ráosztott költségek | Tevékenység összes kiadása |
| Személyi juttatás | 32.503.692.-Ft | 737.042.-Ft | 33.240.734.-Ft |
| Munkaadót terhelő járulék | 5.427.503.-Ft | 123.851.-Ft | 5.551.354.-Ft |
| Dologi kiadások: | 554.310.-Ft | 91.337.-Ft | 645.647.-Ft |
| Felhalmozási kiadás | 2.858.-Ft | 1.668.-Ft | 4.526.-Ft |
| **Összes költség** | **38.488.363.-Ft** | **953.898.-Ft** | **39.442.261.-Ft** |

A 2020. évre igényelt és kapott állami támogatások összege:

Feladatmutató alapján nyújtott támogatás: 21.780.000.-Ft

Szociális ágazati pótlék és bérkompenzáció támogatása: 3.755.812.-Ft

**Támogatások összesen: 25.535.812.-Ft**

Az ellátás feladat mutatói alapján az egy órára eső gondozás önköltsége:

|  |  |  |
| --- | --- | --- |
| Megnevezés | Tiszavasvári | |
| Mutató (gondozási óraszám) | Önköltség Ft/óra |
| 1 órára eső önköltség | 16.752 | 2.354 |

**2021. évi intézményi térítési díj:**

A házi segítségnyújtás maximalizált intézményi térítési díja egységesen: **0 Ft/ gondozási óra**

**3. Idősek nappali ellátása esetében** az önköltség a következőképen alakul:

2020. évben az időskorúak nappali ellátása egész évben működött, az ellátottak átlagos létszáma 19,71 fő volt.

Szolgáltatási önköltség számítása:

|  |  |  |  |
| --- | --- | --- | --- |
| Megnevezés | Intézmény által elszámolt költségek | Városi Kincstár által ráosztott költségek | Tevékenység összes kiadása |
| Személyi juttatás | 8.182.023.-Ft | 561.771.-Ft | 8.743.794.-Ft |
| Munkaadót terhelő járulék | 1.775.076.-Ft | 94.399.-Ft | 1.869.475.-Ft |
| Dologi kiadások: | 940.471.-Ft | 23.847.-Ft | 964.318.-Ft |
| Felhalmozási kiadás | 34.391.-Ft | 436.-Ft | 34.827.-Ft |
| **Összes költség** | **10.931.961.-Ft** | **680.453.-Ft** | **11.612.414.-Ft** |

A 2020. évre igényelt és kapott állami támogatások összege:

Feladatmutató alapján nyújtott támogatás: 3.800.000.-Ft

Szociális ágazati pótlék támogatása: 2.793.160.-Ft

**Támogatások összesen: 6.593.160.-Ft**

A feladatmutatók alapján az egy ellátottra eső ellátási önköltség az alábbiak szerint alakult:

|  |  |  |
| --- | --- | --- |
| Megnevezés | Mutató ellátási nap | Önköltség Ft/ellátási nap |
| 1 ellátási napra jutó önköltség | 4 908 | 2.366.-Ft |

**A 2021. évi intézményi térítési díj:**

A nappali ellátás intézményi térítési díja nulla, a szolgáltatás térítésmentes.

**4. Jelzőrendszeres házi segítségnyújtás esetében** az önköltség a következőképen alakul:

2020. évben a jelzőrendszeres házi segítségnyújtás egész évben működött. A kihelyezett készülékek átlagos darabszáma: 164,42 db készülék. A feladat szolgáltatási önköltsége az alábbiak szerint alakult:

|  |  |  |  |
| --- | --- | --- | --- |
| Megnevezés | Intézmény által elszámolt költségek | Városi Kincstár által ráosztott költségek | Tevékenység összes kiadása |
| Személyi juttatás | 4.227.643.-Ft | 489.864.-Ft | 4.717.507.-Ft |
| Munkaadót terhelő járulék | 181.927.-Ft | 82.316.-Ft | 264.243.-Ft |
| Dologi kiadások: | 1.493.892.-Ft | 10.638.-Ft | 1.504.530.-Ft |
| Felhalmozási kiadás | 2.858.-Ft | 194.-Ft | 3.052.-Ft |
| **Összes költség** | **5.906.320.-Ft** | **583.012.-Ft** | **6.489.332.-Ft** |

A 2020. évre kapott állami támogatások összege:

Ellátási szerződés alapján nyújtott támogatás: 4.682.000.-Ft

Szociális ágazati pótlék felosztott költsége: 32.746.-Ft

**Támogatások összesen: 4.714.746.-Ft**

A feladat mutatók alapján az egy készülékre eső ellátás önköltsége:

|  |  |  |  |
| --- | --- | --- | --- |
| Megnevezés | Mutató db | Önköltség Ft/készülék/év | Önköltség Ft/készülék/hó |
| 1 készülékre eső önköltség | 164,42 | 39 468 Ft | 3 289 Ft |

**A 2021. évi intézményi térítési díj:**

A jelzőrendszeres házi segítségnyújtás intézményi térítési díja nulla, a szolgáltatást térítésmentesen végezzük.

**5. A támogató szolgáltatás 2021. évi önköltségének megállapításáról a Városi Kincstár az alábbi kimutatás alapján számolt:**

Az intézmény által megadott adatok alapján a támogató szolgálat 2020. évben 7.059 feladategységet teljesített, melyből 2.082 feladategység gondozás, 4.977 feladategység szállítás volt. A két autó együttesen 2020. évben 48.111 km-t futott, melyből elszámolható 24.885 km.

A támogató szolgálat ellátásával kapcsolatban 2020. évben felmerült költségeket az alábbi táblázat mutatja be.

*adatok Ft-ban*

|  |  |  |  |
| --- | --- | --- | --- |
| **Megnevezés** | **Személyszállítás** | **Gondozás** | **Kiadások összesen** |
|
| Személyi kiadások  Ebből:  *- Intézmény*  *- Kincstár* | 9.818.263  *9.360.977*  *457.286* | 5.412.560  *5.204.707*  *207.853* | 15.230.823  *14.565.684*  *665.139* |
| Munkaadót terhelő szociális hj. adó és táppénz hozzájárulás  Ebből:  *- Intézmény*  *- Kincstár* | 1.636.633  *1.564.207*  *72.426* | 892.712  *853.370*  *39.342* | 2.529.345  *2.417.577*  *111.768* |
| Dologi kiadások  Ebből:  *- Intézmény*  *- Kincstár* | 2.937.021  *2.900.036*  *36.985* | 900.553  *885.084*  *15.469* | 3.837.574  *3.785.120*  *52.454* |
| Felhalmozási kiadások  Ebből:  *- Intézmény*  *- Kincstár* | 2.690  *2.015*  *675* | 1.126  *843*  *283* | 3.816  *2.858*  *958* |
| 2019. évben elszámolt értékcsökkenés (PGK-815) | 378.134 |  | 378.134 |
| **Összes költség** | **14.772.741** | **7.206.951** | **21.979.692** |

A feladat ellátására 2020. évben kapott normatív állami támogatás összege: **20 447 500 Ft** volt, mely az alábbiakból tevődik össze: 3.000.000.-Ft alaptámogatás, 17.447.500.-Ft teljesítmény támogatás, mely 6.979 feladategységre jutó támogatási összeg.

Ezen túl 100 %-os támogatást kapott az Intézmény a szociális ágazati pótlék, a bérkompenzáció és az ezeket terhelő szociális hozzájárulási adó összegére, mely szintén állami támogatásnak minősül (Összesen: 3.115.031.-Ft).

A bevételeknél a támogatás összegét a feladatmutatók arányában osztottuk meg a segítségnyújtás és személyszállítás között (29,49 % / 70,51 %), míg a többi támogatást a tényleges adatok alapján számoltuk ki.

|  |  |  |  |
| --- | --- | --- | --- |
| **Feladat** | **Személyszállítás** | **Segítségnyújtás** | **Összesen** |
| Segítségnyújtás feladatmutató (fe) |  | 2 082 |  |
| Személyszállítás feladatmutató (fe) | 4 977 |  |  |
| Személyszállítás teljesített km (km) | 24 885 |  |  |
| **Összes költség (Ft)** | **14 772 741** | **7 206 951** | **21 979 692** |
| **Feladatmutatóra eső önköltség (Ft/fe)** | 2 968 | 3 462 |  |
| **Személyszállításban 1 km-re eső önköltség (Ft/km)** | 594 |  |  |
| **2020. évi normatív és egyéb állami támogatás összesen (Ft)** | 16 265 700 | 7 296 831 | **23 562 531** |
| **1 feladategységre eső támogatás (Ft/fe)** |  | 3 505 |  |
| **Személyszállításban 1 km-re eső támogatás (Ft/km)** | 654 |  |  |
| Intézményi térítési díj maximális összege = 1 egységre (km/fe) jutó önköltség – 1 egységre jutó támogatás (Ft/km, Ft/óra) | 0 | 0 |  |

**Tájékoztatás:**

**A támogató szolgáltatás intézményi térítési díja 2018. április 1. napjától egységesen:**

a) a szállítás kilométer díja:

aa) szociálisan rászorulók esetén 45 Ft/km\*

ab) szociálisan nem rászorult személyek esetén 180 Ft/km

b) a személyi segítés óradíja szociálisan rászorulók esetében 0 Ft/óra

# *\*A személyes gondoskodást nyújtó szociális ellátások térítési díjáról szóló 29/1993.(II.17.) Korm. rendelet 3.§. (4) bekezdése értelmében az intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.*

**6. A Tiszavasvári szociális étkeztetés önköltsége 2021. évben:**

2020. évben a szociális étkeztetés egész évben működött, az igénybevevők átlagos létszáma 74,14 fő, a kiadott adagok száma 18.610 adag volt. A tevékenység önköltsége az alábbiak szerint alakult:

|  |  |  |  |
| --- | --- | --- | --- |
| Megnevezés | Intézmény által elszámolt költségek | Városi Kincstár által ráosztott költségek | Tevékenység összes kiadása |
| Személyi juttatás | 3.025.412.-Ft | 395.487.-Ft | 3.420.899.-Ft |
| Munkaadót terhelő járulék | 522.132.-Ft | 66.458.-Ft | 588.590.-Ft |
| Dologi kiadások: | 6.009.716.-Ft | 27.142.-Ft | 6.036.858.-Ft |
| Felhalmozási kiadás | 8.682.-Ft | 496.-Ft | 9.178.-Ft |
| **Összes költség** | **9.565.942.-Ft** | **489.583.-Ft** | **10.055.525.-Ft** |

**A 2020. évre igényelt és kapott állami támogatások összege:**

Feladatmutató alapján nyújtott támogatás: 4.902.000.-Ft

Szociális ágazati pótlék és bérkompenzáció támogatása: 445.334.-Ft

**Támogatások összesen: 5.347.334.-Ft**

A tevékenység bevétele 2020. évben: 11.317.743.-Ft

A feladatmutatók alapján az egy adagra eső önköltség az alábbiak szerint alakult:

|  |  |  |
| --- | --- | --- |
| Megnevezés | Mutató (adag) | Önköltség/támogatás Ft/adag |
| 1 adagra eső önköltség | 18 610 | 540 Ft |
| 1 adagra eső támogatás | 18 610 | 287 Ft |

**Intézményi térítési díj 2018. április 1-től:**

Étkeztetés helyszíni fogyasztással **620 Ft/ellátási nap** *(ÁFA-val)*

Étkeztetés kiszállítással **650 Ft/ellátási nap** *(ÁFA-val)*

**A szolgáltatási önköltségek minden ellátás esetén bruttó összegekben kerülnek meghatározásra, az ide vonatkozó paraméterekkel és mértékegységekben a következő jogszabályi rendelkezés alapján:**

**A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet a térítési díjak kapcsán az alábbi ide vonatkozó rendelkezéseket tartalmazza:**

*„****3. §*** *(1) Az intézményi térítési díjat és a személyi térítési díjat*

*a) étkeztetés esetén ellátási napra,*

*b)házi segítségnyújtás esetén gondozási órára,*

*c) jelzőrendszeres házi segítségnyújtás esetén ellátási napra,*

*d) támogató szolgáltatás esetén szolgálati órára és szállítási kilométerre,*

*e) nappali ellátás esetén ellátási napra,*

*f) bentlakásos intézményi ellátás esetén ellátási napra,*

*g)a támogatott lakhatásban igénybe vett, az Szt. 75. § (1) bekezdés d) pont db) alpontja szerinti esetben ellátási napra, dh) pontja szerinti esetben szállítási kilométerre, da), dc)–dg) és di) alpontja szerinti esetben órára*

*vetítve kell meghatározni.*

*(2)*

*(3) Az intézményi térítési díj szolgáltatónként, intézményenként, telephellyel rendelkező szolgáltató, intézmény esetén ellátást nyújtó székhelyenként, telephelyenként, továbbá bentlakásos intézményi ellátás esetén épületenként külön-külön is meghatározható.*

*(4) A intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.”*

*„****9. §*** *(4)Az étkeztetés intézményi térítési díja aszerint differenciált, hogy az ételt a helyszínen fogyasztják el vagy az igénybevétel helyére szállítják. A kiosztó helyen, illetve a lakáson történő étkeztetés térítési díja a kiszállítás költségét is tartalmazza. Ha az étel lakásra történő kiszállítása közös háztartásban élő személyek részére történik, a kiszállításért fizetendő személyi térítési díjat csak egy személyre lehet megállapítani.”*

***„15. §*** *(1)Nappali ellátás esetében az intézményi térítési díjat külön meg kell határozni*

*a) a csak napközbeni tartózkodást igénybe vevőkre, illetve*

*b) a napközbeni tartózkodást és ott étkezést igénybe vevőkre, ahol az intézményi térítési díj megegyezik az a) pont szerint meghatározott és a (2) bekezdés szerinti díj összegével.”*

**A jelenlegi világjárvánnyal kapcsolatos kormányzati döntések értelmében a helyi önkormányzatok térítési díjat nem emelhetnek a következő jogszabályhelyre hivatkozással:**

# A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésrőlszóló 603/2020. (XII. 18.) Korm. rendelet 1 §-a az alábbiakról rendelkezik:

***„1. §*** *(1)* ***E rendelet hatálybalépésének napjától 2021. december 31. napjáig*** *- a (3) és (4) bekezdésben foglalt kivétellel -*

*a)* ***a helyi önkormányzat,***

***b) a helyi önkormányzat által fenntartott***

***ba) költségvetési szerv,***

*bb) nonprofit szervezet,*

*bc) egyéb szervezet,*

*c) a helyi önkormányzat többségi tulajdoni részesedésével működő gazdasági társaság,*

*d) a helyi önkormányzat többségi tulajdoni részesedésével működő gazdasági társaság által alapított gazdasági társaság,*

*e) a képviselő-testület feladatkörébe tartozó közszolgáltatás ellátására szerződéssel rendelkező, a polgári perrendtartásról szóló törvény szerinti gazdálkodó szervezet*

***által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj) mértéke nem lehet magasabb, mint az ugyanazon díjnak az e rendelet hatálybalépését megelőző napon hatályos és alkalmazandó mértéke.***

***(2) Az (1) bekezdés szerinti szervezet e rendelet hatálybalépésének napjától már megállapított új díjat nem vezethet be, 2021. december 31. napjáig új díjat nem állapíthat meg, meglévő díjat új kötelezetti körre nem terjeszthet ki.”***

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. március 25.

**Szőke Zoltán**

**polgármester**